આમીરખાનના મામલે હજુ હોબાળો જારી રહે તેવા સંકેત દેખાઇ રહ્યા છે. કારણ કે આ મામલે પણ હવે રાજનિતી શરૃ થઇ ગઇ છે. કોંગ્રેસના નેતા રાહુલ ગાંધીએ આમીરખાનની તરફેણ કરી છે. જ્યારે આમ આદમી પાર્ટીના નેતા અને દિલ્હીના મુખ્યપ્રધાન અરવિન્દ કેજરીવાલ પણ આમીરખાનની સાથે દેખાઇ રહ્યા છે. બીજી બાજુ મોટી સંખ્યામાં લોકો આમીરની વિરુદ્ધમાં આવી ગયા છે. અસહિષ્ણુતાના મુદ્દે ચર્ચા દિન પ્રતિદિન વધુ ગરમ બની રહી છે. જે ચિંતાજનક બાબત દેખાઇ રહી છે. દરમિયાન દિલ્હી પોલીસને આમિર ખાન સામે એક ફરિયાદ પણ મળી ગઈ છે. બિનસુરક્ષા અને દહેશતના મુદ્દે આમિર ખાને ટિપ્પણી કર્યા બાદ તેની સામે ફરિયાદ દાખલ કરવામાં આવી છે.